Hujah Khairul Anwar, PKPIM "Saya ingat saudara kurang makluman akan peri pentingnya pembelajaran dan pengajaran sains dan matematik di dalam bahasa melayu. bukan semata-mata kerana Bangsa, tetapi seperti yang saudara ingatkan bahawa Islam adalah yang utama. Maka kerana Islam lah bahasa melayu perlu dijadikan pengantar sains dan matematik."
Apa sebenarnya maksud Khairul? Apa kaitan Islam dan bahasa Melayu dalam mengajar matematik dan sains? Adakah maksudnya bila ada PPSMI, anak-anak kita sudah tidak Islam lagi dan pelaksananya sudah menjadi menjadi kafir?
Sebenarnya kita hairan kenapa Khairul dan PKPIM tidak beriya-iya menentang Teresa Kok bila insiden dalam gambar itu berlaku? Adakah ini permainan politik pembangkang? Adakah PKPIM sekadar menjadi bidak dan 'rubber stamp' parti pembangkang? Seperti yang dinasihatkan kepada PKPIM, berjuang jangan kerana mahu cepat popular dan glamour. Bila terlalu cepat mahu mencari nama, inilah jadinya. Sayang bila idealisme pelajar dicemarkan dengan pemikiran dangkal akibat malas membaca dan memperhalusi apa yang telah berlaku terhadap bahasa Melayu sepanjang tempoh 20 tahun ini; sebelum pelaksanaan PPSMI lagi.